|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO** **CITTÀ DI POREČ - PARENZO** |
| **Gradonačelnik** |

**KLASA: 024-01/25-01/339**

**URBROJ: 2163-6-09/01-25-2**

**Poreč-Parenzo, 9. rujna 2025.**

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24), na prijedlog Upravnog odjela za društvene djelatnosti KLASA: 602-03/24-01/08 URBROJ: 2163-6-21/05-25-2 od 9. rujna 2025. godine, Gradonačelnik Grada Poreča-Parenzo je donio, 9. rujna 2025. godine, sljedeći

**ZAKLJUČAK**

 1. Utvrđuje se prijedlog Zaključka o inicijativi za osnivanje srednje glazbene škole u Poreču – Parenzo u predloženom tekstu te se dostavlja Gradskom vijeću na razmatranje i donošenje.

 2. Na sjednici Gradskog vijeća Grada Poreča-Parenzo, sva potrebna tumačenja uz predloženu Odluku, dat će Tihana Mikulčić – pročelnica Upravnog odjela za društvene djelatnosti i Sanjica Sara Radetić – ravnateljica Umjetničke škole Poreč - Parenzo.

**GRADONAČELNIK**

**Loris Peršurić**

**PRILOG:**

1. Prijedlog Zaključka

**DOSTAVITI:**

1. Gradsko vijeće, ovdje,

2. Upravni odjel za društvene djelatnosti, ovdje, KLASA: 602-03/24-01/08,

3. Umjetnička škola Poreč, Narodni trg 1, 52440 Poreč,

4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO** **CITTÀ DI POREČ - PARENZO** |
| **Gradsko vijeće** |

**KLASA:**

**URBROJ:**

**Poreč-Parenzo,**

Na temelju članka 21. stavka 4. Zakona o umjetničkom obrazovanju („Narodne novine“ broj 130/11) i članka 41. Statuta Grada Poreča-Parenzo („Službeni glasnik Grada Poreča-Parenzo” broj 2/13, 10/18, 2/21 i 12/24) Gradsko vijeće Grada Poreča-Parenzo, na sjednici održanoj ........2025. godine donijelo je

**ZAKLJUČAK**

**o inicijativi za osnivanje srednje glazbene škole u Poreču - Parenzo**

**Članak 1.**

Pokreće se inicijativa za osnivanje srednje glazbene škole u Poreču – Parenzo, temeljem prijedloga Umjetničke škole Poreč - Parenzo.

Predlaže se osnivanje razrednog odjela srednje glazbene škole u sastavu Srednje škole Mate Balote u Poreču - Parenzo.

Sporazumom o suradnji Srednje škole Mate Balote Poreč - Parenzo i Umjetničke škole Poreč - Parenzo urediti će se osiguravanje potrebnih prostornih, kadrovskih i ostalih potreba nužnih za pribavljanje Rješenja o početku rada koje donosi ministarstvo nadležno za obrazovanje.

**Članak 2.**

Inicijativa iz članka 1. ovog Zaključka dostavlja se Istarskoj županiji i Srednjoj školi Mate Balota Poreč - Parenzo, na razmatranje i nadležno postupanje.

**Članak 3.**

Zadužuje se Gradonačelnik Grada Poreč – Parenzo da pokrene potrebne radnje i aktivnosti prema nadležnim tijelima za provođenje ovog Zaključka.

**Članak 4.**

Ovaj Zaključak stupa na snagu prvog dana od dana objave u „Službenom glasniku Grada Poreča-Parenzo“.

 **PREDSJEDNIK**

 **GRADSKOG VIJEĆA**

 **Elio Štifanić**

**DOSTAVITI:**

1. Srednja škola Mate Balota Poreč, Ul. Karla Huguesa 6, 52440, Poreč,

2. Umjetnička škola Poreč, Narodni trg 1, 52440, Poreč

3. Istarska županija, Upravni odjel za obrazovanje, sport i tehničku kulturu, Labin, G.

 Martinuzzi 2

4. Upravni odjel za društvene djelatnosti, ovdje,

5. Pismohrana, ovdje.

**Obrazloženje**

**PRAVNA OSNOVA:**

Pravna osnova za donošenje predložene Odluke su: Zakon o umjetničkom obrazovanju („Narodne novine“, broj 130/2011), Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18, 98/19, 64/20, 151/22, 155/23, 156/23), Zakon o ustanovama („Narodne novine“, broj 76/93, 29/97, 47/99, 35/08, 127/19 i 151/22).

Člankom 21. stavak 4. Zakona o umjetničkom obrazovanju navedeno je da srednju glazbenu školu može osnovati Republika Hrvatska, jedinica područne (regionalne) samouprave, jedinica lokalne samouprave ili druga pravna ili fizička osoba. Člankom 21. stavak 3. također navodi da Umjetnička škola može započeti s radom nakon što pribavi rješenje o početku rada koje donosi ministarstvo nadležno za obrazovanje.

**OCJENA STANJA:**

Inicijativa za osnivanje srednje glazbene škole u Poreču pokrenuta je u više navrata od 2005. godine te je provedeno više anketa i izrađen elaborat na temelju kojeg je utvrđeno da postoji veliki interes djece i roditelja za osnivanje srednje glazbene škole u Poreču. Temeljem rezultata anketa, rezultata rada Škole te prijedloga Plana i programa rada srednje glazbene škole zatraženo je i dobiveno pozitivno mišljenje nadležnog Ministarstva za osnivanje srednje glazbene škole u Poreču.

Umjetnička škola Poreč u školskoj godini 2024./2025. upisala je ukupno 328 učenika u 37 razrednih odjela i imala 43 zaposlenika. Svake godine konstantno se povećava broj učenika i učitelja. Kao osnovna glazbena i plesna škola aktivno sudjeluje u obrazovnom i kulturnom životu grada Poreča-Parenza i šire te je prepoznatljiva po kvaliteti i rezultatima rada.

Prema ovogodišnjoj anketi ima interesa te se mogu oformiti i dva razredna odjela srednje glazbene škole u Poreču-Parenzo budući su u srednjim glazbenim školama razredni odjeli imaju od 8 do 12 učenika. Za prvi razred srednje škole za sada ima 17 zainteresiranih učenika. Također postoji interes 5 učenika za drugi razred srednje škole te 7 učenika za pripremni razred srednje glazbene škole.

Rezultati ankete su u tablici u prilogu, navedena su imena učenika i smjerovi: glazbenik instrumentalist klavirist, harmonikaš, gitarist, flautist, trubač, violinist, violončelist, pjevač i teorijski smjer od kojih će dio učenika pohađati srednju glazbenu školu s općim predmetima u Srednjoj školi Mate Balota Poreč, a dio će pohađati još jednu paralelnu srednju školu.

**Materijalni i kadrovski uvjeti:**

Srednja glazbena škola financirat će se decentraliziranim sredstvima državnog proračuna za materijalne troškove te plaće sredstvima iz riznice Ministarstva znanosti, obrazovanja i mladih.

Potreban stručni kadar već je osiguran s učiteljima koji su stručni i već su zaposleni u Umjetničkoj školi Poreč. Ove školske godine u školi je zaposleno 37 učitelja od koji imamo stručne nastavnike za sve predmete programa srednjeg glazbenog obrazovanja navedenih smjerova osim solo pjevanja.

**Prostorni uvjeti – zgrada:**

Umjetnička škola Poreč koristi dvije zgrade od kojih jedna u Kandlerovoj 2, koja ima 696,84 m²: 8 učionica, koncertnu dvoranu, garderobu, kuhinju, skladište i sanitarije. Učionice su opremljene općom opremom i nastavnim pomagalima: klupama i stolicama, katedrom, ormarima, nastavnim pločama i glazbalima. Druga zgrada, prvi i drugi kat C-faze Pučkog otvorenog učilišta Poreč, na Narodnom trgu 1, ima 441,56 m²: 5 učionica, koncertnu dvoranu, zbornicu, 2 ureda i sanitarije. Učionice su opremljene novim podesivim klupama i stolicama te osnovnom opremom.

**Prostorni uvjeti – učionički prostor:**

Zgrada Umjetničke škole Poreč u Kandlerovoj 2 ima 8 učionica, od toga i učionicu od 50 m², 1 od 20 m² i 6 od cca. 13 m² te koncertnu dvoranu od 70 m². Zgrada Umjetničke škole Poreč na Narodnom trgu 1, ima 5 učionica, od toga 3 učionice od cca 20 m² i dvije od cca 13 m² te koncertnu dvoranu koja se koristiti i za nastavu od cca 60 m².

Učionice imaju sva potrebna sredstva i pomagala za održavanje srednjoškolskog programa.

**Opremljenost škole:**

U skladu s navedenim programima Škola je opremljena instrumentima i nastavnom opremom za srednje glazbeno obrazovanje.

**Povijesno kulturna viđenja škole u lokalnoj zajednici:**

Osnovna glazbena škola u Poreču osnovana je 1974. godine pri Narodnom sveučilištu kasnije Pučkom otvorenom učilištu Poreč. Od 2002. godine ima i Područni odjel u Vrsaru. Svih ovih godina uspješno se razvijala, rastao je broj učenika i učitelja i otvarali su se novi odjeli. Od 2014. godine Umjetnička škola Poreč djeluje kao samostalna ustanova sve do danas te je sa 103 učenika narasla na 328 učenika.

U Poreču – Parenzo djeluje Srednja škola Mate Balote kojoj je osnivač Istarska županija.

**OSNOVNA PITANJA KOJA TREBA UREDITI ZAKLJUČKOM:**

Zaključkom se zadužuju Gradonačelnik i nadležna upravna tijela Grada Poreča-Parenzo za žurnu pripremu odgovarajućih odluka i drugih akata za provedbu mjera iz točke I. ovog Zaključka te za predlaganje istih na razmatranje Gradskom vijeću Grada Poreča-Parenzo, a koje će se primjenjivati u 2021. godini, odnosno od stjecanja uvjeta za primjenu do prestanka posebnih okolnosti zbog kojih su mjere donesene.

**CILJ DONOŠENJA ZAKLJUČKA:**

Cilj ovog Zaključka je pokretanje inicijative za osnivanje osnivanja srednje glazbene škole u Poreču, pri Srednjoj školi Mate Balote Poreč u suradnji s Umjetničkom školom Poreč - Parenzo što bi omogućilo nastavak glazbenog srednjoškolskog obrazovanja u Poreču-Parenzo te obrazovanje stručnog kadra i profesionalnih glazbenika. Potražnja za stručnim kadrom za osnovne glazbene škole u manjim sredinama sve je veća i sve je više deficitarnih zanimanja u glazbenim školama. Uz obrazovanje stručnog kadra gradu Poreču-Parenzo i susjednim područjima nesumnjivo su potrebni gradski orkestar, razni komorni sastavi, nastupi kvalitetnih individualnih glazbenika za što je temelj srednja glazbena škola kao logičan nastavak i razvoj osnovne glazbene škole.

Također, s obzirom na strateški položaj postoji stalna, dugogodišnja potreba da se osnuje srednja glazbena škola u Poreču kojoj bi gravitirali učenici sa zapadne obale i središnje Istre jer u Istarskoj županiji samo je jedna srednja glazbena škola u Puli.

Slijedom svega navedenog postoje opravdani razlozi i ispunjeni svi uvjeti da se u Poreču-Parenzu osnuje srednja glazbena škola i krene s nastavom u školskoj godini 2026./2027. godini.

**SREDSTVA POTREBNA ZA OSTVARENJE ZAKLJUČKA:**

Sredstva za realizaciju ove Odluke osigurana su u okviru sredstava za redovni rad upravnih tijela Grada Poreča-Parenzo.